కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
చరిత్రకి అడుగు దూరంలో ఆంధ్ర బోల్తా..!
విజయ్ హజారే ట్రోఫీ చివరి అంకంలో అనూహ్యంగా ఆంధ్ర జట్టు బోల్తా కొట్టింది. టోర్నీ చరిత్రలోనే తొలిసారి సెమీ ఫైనల్‌కి
TNN | Updated:
Feb 25, 2018, 06:18PM IST
చరిత్రకి అడుగు దూరంలో ఆంధ్ర బోల్తా..!
విజయ్ హజారే ట్రోఫీ చివరి అంకంలో అనూహ్యంగా ఆంధ్ర జట్టు బోల్తా కొట్టింది. టోర్నీ చరిత్రలోనే తొలిసారి సెమీ ఫైనల్&zwnj;కి చేరిన ఆంధ్ర.. ఫిరోజ్ షా కోట్ల వేదికగా సౌరాష్ట్ర జట్టుతో ఆదివారం జరిగిన మ్యాచ్&zwnj;లో 59 పరుగుల తేడాతో పరాజయాన్ని చవిచూసింది. ఈ మ్యాచ్&zwnj;లో తొలుత బ్యాటింగ్ చేసిన సౌరాష్ట్ర జట్టు 49.1 ఓవర్లలో 255 పరుగులకి ఆలౌటైంది. ఆ జట్టులో రవీంద్ర జడేజా (56: 51 బంతుల్లో 4x4, 1x6), ఆర్పిత్ వసవాడ (58: 59 బంతుల్లో 4x4, 2x6) అర్ధశతకాలతో మెరిశారు. కెప్టెన్ చతేశ్వర్ పుజారా (17) నిరాశపరిచాడు.
ఛేదనలో ఆంధ్ర జట్టు పేలవ రీతిలో నిరాశపరిచింది. కెప్టెన్ హనుమ విహారి (25) పేలవ రీతిలో ఔటవగా.. రికీ భుయ్ (13), అశ్విన్ హెబ్బార్ (12) వరుసగా వికెట్లు చేజార్చుకున్నారు. దీంతో 91/4తో ఒత్తిడిలో పడిన జట్టుని సుమంత్ (42: 63 బంతుల్లో 2x4, 1x6), రవితేజ (42: 53 బంతుల్లో 1x4) ఆదుకునే ప్రయత్నం చేసినా ఫలితం లేకపోయింది. దీంతో.. చివరికి 45.3 ఓవర్లలోనే 196 పరుగులకే ఆంధ్ర జట్టు కుప్పకూలిపోయింది. కర్ణాటక, సౌరాష్ట్ర మధ్య టోర్నీ ఫైనల్ మ్యాచ్ మంగళవారం జరగనుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.